《咏蕉》
明代·徐桂

根自苏台徙，阴生蒋径幽。当空炎日障，倚槛碧云流。

未展心如炎，微舒叶渐抽。琐窗迷翠黛，张幕动青油。

书借临池用，光分汗简留。流甘掩中土，为绤衣南州。

只益莓苔润，翻令蕙若忧。荷风同委露，梧叶共鸣秋。

梦境知谁得，人生似尔浮。漫劳弹事苦，终日傍林丘。

作者简介：字茂吴，明安庆府潜山人。嘉靖十四年进士。官郧阳知府。有《郧台志略》。